ms en ms en ms ms ms ms ms ms ms ms id ms ms en id id ms ms ms id id ms id ms ms en
Bukan persoal kuasa raja tapi pertikai nasihat pengisytiharan darurat – AMK
January 18, 2021 11:03 am
Parti pembangkang tidak mempersoalkan kuasa institusi raja-raja Melayu tetapi mempersoalkan nasihat atau cadangan yang dikemukakan kerajaan kepada Yang di-Pertuan Agong mengenai pengisytiharan darurat.
Pertikaian itu kerana pengisytiharan darurat yang dilaksanakan oleh kerajaan seakan-akan langkah politik kerana seorang demi seorang ahli Parlimen blok kerajaan telah menarik diri daripada menyokong Tan Sri Muhyiddin Yassin.
Ia disebabkan ketidakcekapan beliau dan kerajaan dalam menguruskan pandemik Covid-19 yang melanda rakyat dan negara.
Naib Ketua AMK Damansara, Dzulhilmi Zainol berkata, pengisytiharan darurat bukan ‘ubat’ sebenar untuk menyelesaikan kemelut politik yang sedia ada.
Beliau yang membidas kenyataan Ketua Penerangan Parti Pribumi Bersatu Malaysia (Bersatu) yang menempelak Datuk Seri Anwar Ibrahim kerana didakwa terus bermain berpolitik meskipun negara dalam pelaksanaan Proklamasi Darurat berkata, Wan Saiful Wan Jan perlu sedar bahawa ia bukan soal kekosongan jawatan Perdana Menteri.
Tetapi ia soal masa depan negara yang perlu dipimpin dan dibangunkan oleh individu yang mempunyai dokongan daripada sebahagian besar rakyat Malaysia melalui sokongan majoriti ahli Parlimen.
”Dalam konteks isu yang dibangkitkan, pembangkang secara keseluruhan mempertikai nasihat atau cadangan yang diutarakan kepada Yang di-Pertuan Agong mengenai pengisytiharan darurat, tidak timbul sama sekali soal mempertikaikan kuasa institusi raja-raja Melayu.
”Wan Saiful membuat tuduhan yang tidak berasas kepada Dato Seri Anwar Ibrahim dengan menyatakan beliau masih sibuk mengejar jawatan mahu jadi perdana menteri,” katanya hari ini.
Tegas Dzulhilmi, Parlimen harus dipulihkan dan dikembalikan fungsinya kerana negara ini mengamalkan sistem demokrasi berparlimen.
”Ianya benar-benar telah menjatuhkan imej negara apabila kita sudah pun terkenal sebagai negara yang berjaya membawa perubahan terhadap tampuk pemerintahan negara secara aman dan damai melalui Pilihan Raya Umum ke-14 pada Mei 2018, sedangkan di beberapa negara yang lain, perubahan telah berlaku melalui detik-detik kekerasan dan keganasan,” ujar beliau.
Datuk Seri ‘putar alam’, berdepan risiko dipenjara
Tentera Israel dapat lampu hijau bunuh rakyat Palestin guna dron
Elak tragedi hitam berulang, terima sebagai ahli, bukan calon PRU, Zaharin diberitahu
Salahuddin bayangkan kemungkinan pengisytiharan ‘darurat’ selepas Parlimen dibubarkan
Elak pisang berbuah dua kali, Zahid kemuka tiga syarat jika PAS mahu jalin kerjasama
Ordinan, proklamasi darurat Parlimen Batu Sapi, Gerik dan DUN Bugaya dibatalkan
Hakim tidak perlu rasa gentar dalam buat keputusan, kata Tengku Maimun
Saingan ‘sengit’ jika Wan Saiful pilih bertanding di Lembah Pantai
PRU15 : Siapa rakan, lawan Pas ditetap Sabtu ini
Azmin yakin PN akan jadi kerajaan selepas PRU15
© 2020 puteradaily.com. All rights reserved.